74. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ  ΝΑΥΤΙΛΙΑΣ Αριθ. 011801/78 της 25 Απρ./10 Μαΐου  1978 (ΦΕΚ Β΄ 436) Περί αυξήσεως των οργανικών θέσεων ενίων βαθμών του Λιμενικού Σώματος προς επάνδρωσιν Υπηρεσιών της ΚΥΠ. Έχοντες υπ’ όψει: Τας διατάξεις: α)Του άρθρου 9 του Ν.Δ. 380 του 1969 (ΦΕΚ 265 Α΄ της 12.12.69) «περί της Κεντρικής Υπηρεσίας Πληροφοριών». β)(1)Τον δια της υπ’ αριθ. Φ 020/8/Ρ. 69478/Σχ. 53/7.5.76 αποφάσεως των Υπουργών Εθνικής Αμύνης και Προεδρίας της Κυβερνήσεως κυρωθέντα υπ’ αριθ. 1 πίνακα οργανώσεως και υλικού του Αρχηγείου Κ.Υ.Π. (2)Τον δια της υπ’ αριθ. Φ 020/18/Ρ. 69488/Σχ. 63/7.5.76 αποφάσεως των Υπουργών Εθνικής Αμύνης και Προεδρίας Κυβερνήσεως κυρωθέντα υπ’ αριθ. 11 πίνακα οργανώσεως και υλικού της 4751 μονάδος. γ)Των άρθρων 2 και 3 του Ν.Δ. 216/1974 περί συστάσεως Υπουργείου Προεδ. Κυβερνήσεως (ΦΕΚ 367 Α΄ της 7.12.74 και 371 Α΄/14.12.74), αποφασίζομεν: 1.Αυξάνομεν τας οργανικάς θέσεις των Αξιωματικών Λ.Σ., Ανθυπασπιστών Λ.Σ., Υπαξιωματικών Λ.Σ. και Λιμενοφυλάκων ως κάτωθι: α)Αξιωματικών Λ.Σ. Γενικών Υπηρεσιών κατά τρεις (3) εξ ων: Αντιπλοιάρχων μία (1), Υποπλοιάρχων μία (1) και Ανθυποπλοιάρχων-Σημαιοφόρων μία (1). β)Ανθυπασπιστών Λ.Σ. κατά μία (1). γ)Υπαξιωματικών Λ.Σ. κατά δύο (2) υπολογιζομένων εις τον βαθμόν του Αρχικελευστού. δ)Λιμενοφυλάκων κατά μία (1). 2.Αντίστοιχος δύναμις Αξιωματικών Λ.Σ. Ανθυπασπιστών Λ.Σ., Υπαξιωματικών Λ.Σ. και Λιμενοφυλάκων προς την επερχομένην δια της παρούσης αύξησιν των οργανικών θέσεων του Λιμενικού Σώματος διατίθεται δια την μόνιμον επάνδρωσιν των Υπηρεσιών της Κεντρικής Υπηρεσίας Πληροφοριών. Η παρούσα δημοσιευθήτω δια της Εφημερίδος της Κυβερνήσεως.

[Source: greek_legal_code_raptarchis | Tokens: 1578]